เดือนพฤษภาคม ค.ศ. 2557 กาญจนาได้ทำหน้าที่ในตำแหน่งกองหน้าให้แก่ทีมชาติไทยในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยในวันที่ 19 พฤษภาคม กาญจนาเป็นผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติเมียนมาร์ที่ 2 ประตูต่อ 1 และในวันที่ 21 พฤษภาคม เธอเป็นผู้ทำ 2 ประตูให้แก่ทีมชาติไทย เมื่อครั้งที่พบกับฟุตบอลหญิงทีมชาติเวียดนาม ส่งผลให้ทีมชาติไทยสามารถเข้าร่วมการแข่งขันฟุตบอลโลกหญิง 2015 ที่ประเทศแคนาดา ได้เป็นครั้งแรกในประวัติศาสตร์